แรงขาย “ไฟแนนซ์” นำตลาด กด SET ปิดลบ 5 จุด ดันมูลค่าซื้อขายทะลุแสนล้าน
SET ปิดลบ 5 จุด รับแรงขายไฟแนนซ์นำตลาด ดันมูลค่าซื้อขายทะลุ 1 แสนล้านบาท สำหรับแนวโน้มพรุ่งนี้คาดดาวน์ไซด์จำกัด ให้แนวรับ 1,640 จุด และแนวต้าน 1,655 จุด

SET ปิดลบ 5 จุด รับแรงขายไฟแนนซ์นำตลาด ดันมูลค่าซื้อขายทะลุ 1 แสนล้านบาท สำหรับแนวโน้มพรุ่งนี้คาดดาวน์ไซด์จำกัด ให้แนวรับ 1,640 จุด และแนวต้าน 1,655 จุด
15 ก.พ. 2566

นายณรงค์เดช จันทรไพศาล ผู้ช่วยผู้อำนวยการ ฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้ปรับตัวลง รับแรงขายในหุ้นหลายตัว โดยเฉพาะกลุ่ม JMART ที่ปรับตัวลงยกแผง หลังผลงานปี 65 ออกมาแย่กว่าคาด และแนวโน้มปี 66 ก็ดูจะยังไม่สดใส ขณะเดียวกันค่าเงินบาทก็ปรับตัวอ่อนค่าอย่างรวดเร็ว มาที่ 34.20 บาทต่อดอลลาร์ กระตุ้นแรงขายของนักลงทุนต่างชาติต่อเนื่อง ส่งผลให้ Sentiment โดยรวมดูไม่ค่อยดีนัก
ขณะที่มูลค่าการซื้อขายวันนี้ค่อนข้างหนาแน่นมีจำนวน 114,226.12 ล้านบาท สูงสุดในรอบประมาณ 1 ปี 2 เดือน เมื่อเทียบกับในช่วงก่อนหน้าวันที่ 9 มีนาคม 2565 มีมูลค่าการซื้อขายอยู่ที่ 115,051 ล้านบาท
สำหรับแนวโน้มวันพรุ่งนี้ คาดดัชนีฯ มีดาวน์ไซด์จำกัด จากปรับตัวลงรับ Sentiment ลบไปพอสมควรแล้ว ให้แนวรับ 1,640 จุด และแนวต้าน 1,655 จุด พร้อมแนะนักลงทุนติดตาม การเปิดเผยตัวเลข GDP ไตรมาส 4/65 ของไทย ในวันศุกร์นี้ (17 ก.พ.66) หากออกมาแย่กว่าที่ตลาดคาดเพิ่มขึ้น 3.5% เมื่อเทียบกับงวดเดียวกันของปีก่อน และเพิ่มขึ้น 0.6% จากไตรมาสก่อนหน้าจะกดดันตลาดหุ้นให้ปรับตัวลงต่อ
หลักทรัพย์ที่มีมูลค่าการซื้อขายสูงสุด 5 หลักทรัพย์
PQS มูลค่าการซื้อขาย 9,649.39 ล้านบาท ปิดที่ 5.75 บาท ลดลง 0.25 บาท
JMT มูลค่าการซื้อขาย 3,443.69 ล้านบาท ปิดที่ 42.75 บาท ลดลง 7.25 บาท
KBANK มูลค่าการซื้อขาย 2,202.42 ล้านบาท ปิดที่ 141.50 บาท ลดลง 1.00 บาท
PTTEP มูลค่าการซื้อขาย 1,871.63 ล้านบาท ปิดที่ 157.50 บาท ลดลง 3.50 บาท
DELTA มูลค่าการซื้อขาย 1,753.14 ล้านบาท ปิดที่ 904.00 บาท เพิ่มขึ้น 24.00 บาท